Document ID: /roh_data/filtered/fineweb-2-filterrobots_roh.jsonl.gz/57366

Fin proxim l’atun vul il chantun eleger la varianta per il sviament da Sta. Maria. Silsuenter vegnia il project lura inoltrà il december 2021 a la Confederaziun. Uschia ha Jürg Davatz infurmà suenter l’inscunter cun Mario Cavigelli.
Per udir ils giavischs da persunas pertutgadas saja il cusseglier guvernativ s’inscuntrà cun Jürg Davatz e Jörg Conrad, ils dus represchentants d’ina iniziativa privata. Vitiers sajan stads preschents lur giurista e la nov’elegida presidenta communala Gabriella Binkert Becchetti. Uschia ha infurmà il collavuratur giuridic dal chantuns, Giusep Quinter.